Obavijest o provjeri ispravnosti sistema i uređaja za obavještavanje i uzbunjivanje građana

Služba civilne zaštite Grada Zenica obavještava fizička i pravna lica sa područja Grada Zenica da će se dana 01.01.2022. godine u 12:00 sati, u skladu sa članom 47. Pravilnika o organiziranju i funkcioniranju operativnih centara civilne zaštite („Službene novine Federacije BiH“, broj: 9/19), izvršiti provjera ispravnosti rada uređaja za emitovanje signala i sistema za obavještavanje i uzbunjivanje građana. U navedeno vrijeme će biti emitovan signal “prestanak opasnosti” (jednolični ton u trajanju od 60 sekundi).

S obzirom na to da se radi o provjeri ispravnosti rada sistema i uređaja, obavještavaju se građani da u toku provjere nemaju razloga za uznemiravanje.

Emitovanje signala će se vršiti sa uređaja koji su postavljeni na zgradi: Gradske uprave Zenica, O.Š. Edhem Mulabdić, Vatrogasnog doma.